एनएसई में यह 188.65 रुपये के निचले स्तर तक लुढ़कने के बाद 13.18 फीसदी की गिरावट के साथ 191 रुपये के भाव पर बंद हुआ। गौरतलब है कि भारती इन्फ्राटेल का यह निर्गम घरेलू बाजार में इस साल का सबसे बड़ा आईपीओ रहा। इसके बावजूद पहले ही दिन इसके शेयरों में भारी गिरावट ने कंपनियों द्वारा बढ़ा-चढ़ा कर अपने आईपीओ की ईश्यू प्राइसिंग करने के सवाल को एक बार फिर उठा दिया है। सेबी पहले भी कई बार इस पर नाराजगी जता चुका है। सेबी के अध्यक्ष यूके सिन्हा ने इसी सप्ताह ईश्यू प्राइसिंग व आईपीओ डिस्क्लोजर में और पारदर्शिता लाने की जरूरत जताई है।